Erna Bjarnadóttir hyggst ekki fylgja Birgi Þórarinssyni í raðir Sjálfstæðisflokksins. Birgir segir að hún hljóti að hafa skipt um skoðun vegna umræðunnar undanfarna daga. Stjórnarmaður í kjördæmafélagi Miðflokksins í Suðurkjördæmi segir af og frá að unnið hafi verið gegn Birgi.
Erna greindi frá því í Bítinu á Bylgjunni í morgun að hún hyggist ekki fylgja Birgi og verða varaþingmaður Sjálfstæðisflokksins á kjörtímabilinu.
Hún tjáði mér það að hún ætlaði að koma með mér yfir. Hún hefur greinilega skipt um skoðun
Stjórn kjördæmisráðs Sjálfstæðisflokksins í Suðurkjördæmi bauð þau bæði velkomin til starfa þegar á sunnudaginn en nú er ljóst að Erna verður ekki varaþingmaður Sjálfstæðisflokksins. Það merkir að þurfi Birgir að taka sér frí frá þingstörfum fjölgar í þingliði Miðflokksins úr tveimur í þrjá.
Birgir segir hafa verið unnið gegn sér allt frá áramótum. Það hafi meðal annars komið fram í tölvupósti fimm dögum fyrir kosningar.
Sem segir það að að það sé hæpið að þessi framboðslisti standist lög flokksins
Þetta eru náttúrulega ótrúlegar kveðjur frá yfirstjórn flokksins. Þetta lýsir því bara að þetta var ekki búið ennþá.
Hallfríður Hólmgeirsdóttir bæjarfulltrúi Miðflokksins í Grindavík og stjórnarmaður kjördæmafélagsins í Suðurkjördæmi segir af og frá að athugasemdir í póstinum hafi beinst gegn Birgi eða öðrum á framboðslistanum. Hann hafi snúist um tæknileg atriði við framkvæmd uppstillingar. Hún furðar sig jafnframt á vitneskju Birgis Þórarinssonar um póstinn.
Fréttastofa hefur ekki náð sambandi við Ernu Bjarnadóttur þrátt fyrir ítrekaðar tilraunir.
Erna Bjarnadóttir varaþingmaður Miðflokksins ætlar ekki að fylgja Birgi Þórarinssyni yfir í Sjálfstæðisflokkinn. Birgir telur að Erna hafi skipt um skoðun vegna umræðu síðustu daga. 